text: Nú summarfrítiðin er í hondum, fær onkur kanska gleði av hesum góðu ráðum. Tað er ókeypis at læna bøkur á bókasavninum, og bókasavnið er til tín, sama um tú veitst, hvat tú vilt hava, ella bara leitar tær íblástur.
text: #000003
text: Her fært tú 10 góð ráð til at koma í gongd við at lesa í gerandisdegnum.
text: #000004
text: 1. Hav altíð eina bók hjá tær
text: #000005
text: Um tú hevur sett tær fyri at lesa meira, er tað eitt gott hugskot altíð at hava eina bók hjá tær. Fá tær til vana at hava bókina ella talgilda lesaran í taskuni. Les meðan tú hevur eina løtu, meðan tú bíðar eftir einum vini, í bíðirúminum hjá tannlæknanum ella í døgurðasteðginum.
text: #000006
text: Hevur tú trupult við at broyta lesivanar og at skifta góðu, gomlu kensluna av pappírsbókini út við e- og ljóðbøkur, skuldi tú kanska umhugsað talgilda møguleikan eina ferð enn. At lurta ella lesa á talgildum lesarum kann geva tær kensluna av, at tað er so nógv lættari enn at sita við eini tungari og stívari bók. Við einum talgildum lesara, kanst tú lættliga hava bókina hjá tær allastaðni, umframt at tú kanst lurta, meðan tú gongur túr við hundinum, meðan tú bakar, lúkar í garðinum ella leggur klæðir saman.
text: #000007
text: Les eisini: Manglar tær ein lesibólk?
text: #000008
text: Fá tær til vana at lesa onkra løtu á degnum, sum passar tær væl. Nógvum dámar at lesa áðrenn songartíð, men tað kann eisini vera ein fyrimunur at byrja dagin við at lesa. At lesa 10 minuttir saman við dagsins fyrsta kaffimunni kann vera júst tann andaktin, sum tær tørvar fyri at fáa eina góða byrjan uppá dagin.
text: #000011
text: 5. Gev bókini ein kjans
text: #000012
text: Gev ikki upp eftir 20 síður, men royn og hang í. Tað eru ikki allar bøkur, ið fanga lesaran frá fyrstu síðu. Ofta skulu vit ígjøgnum nógvar síður, áðrenn ferð kemur á søguna. Men tað er eisini av týdningi, at tú lesur javnan, og ikki letur ov langa tíð ganga ímillum, at tú lesur í bókini.
text: #000013
text: Les eisini: Tí skalt tú lesa hvønn dag
text: #000014
text: Hugsa um, hvat tær dámar at lesa, og legg minni í, hvat ein eigur at lesa. Tað er lítið vunnið, um tú stríðir teg í gjøgnum eina bók, sum ikki sigur tær nakað. Um tú ætlar tær undir at lesa, er tað eitt gott hugskot at byrja við onkrum løttum innan ta sjangruna, tær dámar, og síðani at arbeiða teg víðari til størri bøkur ella aðrar sjangrur.
text: #000015
text: Tá alt kemur til alt, snýr lesingin seg um raðfesting. Tú hevur kanska ikki so nógva tíð í millum arbeiði, at heinta børn, skúlating, húsligt arbeiði, ítrótt og annað, men um tú vilt lesa meira, má tíð setast av til tað. Kanska eitt sindur av tíðini, ið fer til eitt nú sjónvarpsrøðir, kundi verið skift út við lesing?
text: #000016
text: Fá tær til vana at leggja telefonina burtur, tá tú ætlar tær at lesa. Telefonin fyllir nógv hjá okkum, og vit kenna øll til tað, at telefonin liggur og blinkar við nýggjum boðum, meðan vit eru í holt við eitthvørt. Vilt tú hava frið til at hugsavna teg um bókina, er tað eitt gott hugskot at leggja hana ljóðleysa í hin endan av rúminum, í eina skuffu ella kanska at sløkkja hana eina løtu.
text: #000017
text: Les eisini: Hvussu fáa vit ung at lesa meira?
text: #000018
text: At lesa saman við øðrum er bara at viðmæla. Ein bók verður aloftast betri av at tosa við onnur um hana. At lesa er eitt einsligt ítriv, og tí kann tað hava fleiri fyrimunir at kunna tosa við onkran annan um alt tað, tú ivast í, undrast yvir ella sum tók teg á bóli í søguni. Tit nýtast ikki at vera ein heilur bólkur. Kanska tú hevur ein beiggja ella eitt systkinabarn, sum tú kanst lesa saman við? Møguleikarnir eru nógvir. Búgva tit ikki í sama landi, ber til at hittast talgilt yvir ein kaffimunn og tosa um bókina.
text: #000020
text: Lesibólkarnir hjá bókasøvnunum kring landið eru eisini at viðmæla. Tað er læruríkt at lesa saman við øðrum, sum hava aðrar lívsroyndir, og sum lesa tekstin við heilt øðrum brillum enn ein sjálv.
text: #000021
text: 10. Fyrimunir við at lesa
text: #000022
text: At lesa er bert gott fyri sál og sinn. Tað bøtir um okkara lesiførleikar, vit kunnu læra at lesa skjótari, vit fáa høvi at hugsavna okkum í eini verð, sum flytir seg í fullari ferð. Vit læra empati av at lesa um onnur í øðrum støðum, vit víðka um okkara orðfeingi og okkara sjónarring. Og lesing smittar. At tú setur teg við einari bók, ger at onnur í húsinum eisini fáa hug til at seta seg við einari bók. At tú fortelur um eina góða bók, ger at onnur fáa áhuga í bókini.
text: #000023
text: Lurta eftir ljóðbókum á eReolen
  Lesa um rithøvundar á Forfatterweb
text: #000027